Τζον Χόντιακ και Νάνσι Γκιλντ
Το ***Κάπου μες στη νύχτα*** (αγγλικά: *Somewhere in the Night*) είναι ένα ψυχολογικό φιλμ νουάρ αμερικανικής παραγωγής του 1946 σε σκηνοθεσία Τζόζεφ Λ. Μάνκιεβιτς ο οποίος συνέγραψε το σενάριο μαζί με τον Χάουαρντ Ντίμσντεϊλ που βασισμένο σε μια ιστορία του Μάρβιν Μπορόφσκι. Πρωταγωνιστούν οι Τζον Χόντιακ, Νάνσι Γκιλντ και ο Ρίτσαρντ Κόντε.

Πλοκή
-----

Κατά τη διάρκεια του Β' Παγκοσμίου Πολέμου, ένας στρατιώτης τραυματίζεται από μια χειροβομβίδα που παραμορφώνει το πρόσωπό του και του προκαλεί αμνησία. Κάποια στιγμή αργότερα, αναρρώνει και μαθαίνει από το ιατρικό προσωπικό ότι το όνομά του είναι Τζορτζ Τέιλορ και απολύεται από τον στρατό. Καθώς παίρνει τα πράγματα του, βρίσκει σε μια τσέπη του μια επιστολή που γράφτηκε από έναν άντρα, ονόματι Λάρι Κραβάτ. Ο Τέιλορ στη προσπάθεια του να ανακτήσει την μνήμη του αποφασίζει να πάει στο στο Λος Άντζελες για να αναζητήσει τον Κραβάτ, θεωρώντας ότι μπορεί να τον βοηθήσει. 

Φτάνοντας εκεί πηγαίνει σε διάφορα μέρη, όπως τράπεζες, ξενοδοχεία, χαμάμ και νυχτερινά κλαμπ αναζητώντας πληροφορίες για το που μπορεί να βρει τον Κραβάτ. Σε ένα νυχτερινό κλαμπ θα γνωρίσει την τραγουδίστρια Κρίστι Σμιθ, η οποία προσφέρεται να τον βοηθήσει, όταν ο Τέιλορ της λέει την ιστορία του. Η Σμιθ καλεί στο τραπέζι το αφεντικό και φίλο της, Μελ Φίλιπς, όπου εκείνος προγραμματίζει ένα μεσημεριανό γεύμα με τον φίλο του αστυνομικό Ντόναλντ Κένταλ. 

Ο Κένταλ αναφέρει στον Τέιλορ από τις πληροφορίες που κατάφερε να συλλέξει, ότι ο Λάρι Κράβατ ήταν ιδιωτικός ερευνητής που με κάποιον τρόπο έλαβε 2.000.000 δολάρια πριν από τρία χρόνια στη Γερμανία από έναν ναζιστή που πέθανε αμέσως. Ο Φίλιπς συμβουλεύει τον Τέιλορ να πάει στη αποβάθρα του λιμανιού και να συναντήσει τον Ανσέλμο. Κατά την συνάντηση του με τον Ανσέλμο, ο Τέιλορ μαθαίνει ότι ο Κραβάτ καταζητείται από την αστυνομία για τη δολοφονία ενός άνδρα στην αποβάθρα, με σκοπό να κρατήσει τα χρήματα.

Ο Κραβάτ είναι εξαφανισμένος και ο Ανσέλμο πιστεύει ότι ο Τέιλορ είναι ο άνθρωπος που ήταν μαζί του και πιθανώς ο δολοφόνος. Η περαιτέρω έρευνα του Τέιλορ διαπιστώνει ότι ένας άντρας με το όνομα Κονρόι ήταν μάρτυρας του εγκλήματος, αλλά τραυματίστηκε από ένα διερχόμενο φορτηγό και νοσηλεύεται στο Σανατόριο Λάμπεθ. Ο Τέιλορ μεταβαίνει στο σανατόριο όπου συναντά τον Κονρόι, ο οποίος λίγο αργότερα μαχαιρώνεται από έναν άγνωστο άνδρα. Προτού ο Κονρόι πεθάνει, προλαβαίνει και αποκαλύπτει στον Τέιλορ που είναι η βαλίτσα με τα χρήματα. Φτάνοντας στην αποβάθρα μαζί με την Νάνσι, εμφανίζεται ο Μελ Φίλιπς, όπου αποκαλύπτει στον Τέιλορ την αλήθεια: ο Λάρι Κραβάτ είναι ο ίδιος ο Τζορτζ Τέιλορ, ο οποίος με την δολοφονία του άνδρα στη αποβάθρα, εξαφανίστηκε μυστηριώδως. Ο Φίλιπς απαιτεί από τον Τέιλορ να του παραδώσει την βαλίτσα με τα χρήματα, διαφορετικά θα τον καταδώσει στην αστυνομία. Ο Τέιλορ δείχνει να συμφωνεί και κλείνει ένα ραντεβού στον υπεραστικό σταθμό. Ωστόσο την στιγμή που ο Τέιλορ ετοιμάζεται να παραδώσει την βαλίτσα, ένα διερχόμενο φορτηγό χτυπά τον Φίλιπς, με αποτέλεσμα αυτός να βρει τον θάνατο. Ο Τέιλορ αποφασίζει να φύγει μακριά, με την Σμιθ να του ανακοινώνει ότι θα τον ακολουθήσει.

Διανομή ρόλων
-------------

* Τζον Χόντιακ ως Τζορτζ Τέιλορ/ Λάρι Κραβάτ
* Νάνσι Γκιλντ ως Κρίστι Σμιθ
* Ρίτσαρντ Κόντε ως Μελ Φίλιπς
* Λόιντ Νόλαν ως Αστυνομικός Ντόναλντ Κένταλ
* Τζοζεφίν Χάτσινσον ως Ελίζαμπεθ Κονρόι
* Φριτζ Κότνερ ως Ανσέλμο/ Δρ Όρακλ
* Μάργκο Γουντ ως Φίλις
* Σέλντον Λεόναρντ ως Σαμ
* Λου Νόβα ως Χούμπερ

Παραγωγή
--------

Η 20th Century Fox αγόρασε την πρωτότυπη, αδημοσίευτη ιστορία του Μάρβιν Μπορόφσκι "The Lonely Journey" και το σενάριο που τον συνοδεύει τον Δεκέμβριο του 1944 έναντι 11.000 δολαρίων. Η ταινία αυτή αποτέλεσε το κινηματογραφικό ντεμπούτο της Νάνσι Γκιλντ.

Μια ραδιοφωνική έκδοση της ταινίας, με πρωταγωνιστές τους Τζον Χόντιακ και Λυνν Μπάρι, μεταδόθηκε στο Lux Radio Theatre στις 3 Μαρτίου 1947.

Υποδοχή
-------

### Κριτικές

Όταν κυκλοφόρησε για πρώτη φορά η ταινία, ο κριτικός κινηματογράφου Μπόσλεϊ Κράουδερ των *New York Times* έδωσε μια αρνητική κριτική στην ταινία, γράφοντας: «Οι Λόιντ Λόλαν, Ρίτσαρντ Κόντε, Τζοζεφίν Χάτσινσον και αρκετοί άλλοι είναι ικανοί ως διάφορα πιόνια. Οι παραστάσεις τους είναι ενδιαφέρουσες. Είναι πολύ άσχημο που έχουν τέτοια θορυβώδη και ασαφή πράγματα που πρέπει να κάνουν. Μετά από λίγο, η τρελή σύγχυση της ιστορίας εμπνέει μια πλήρη απάθεια».

Πιο πρόσφατα, ο κριτικός κινηματογράφου Ντένις Σβαρτς επαίνεσε την ταινία, γράφοντας πως: «Ένα σκοτεινό μελαγχολικό παραμύθι για έναν στρατιώτη που τραυματίστηκε από μια χειροβομβίδα στον Νότιο Ειρηνικό κατά τη διάρκεια μιας αψιμαχίας στο Β' Παγκόσμιο Πόλεμο και επιβιώνει, μόνο για να γίνει θύμα αμνησίας....Ο Μάνκιεβιτς κάνει ωραία δουλειά για να δημιουργήσει τη σκοτεινή διάθεση του νουάρ. Η ταινία είναι γεμάτη κωμωδία, εξαιρετικές παραστάσεις, άφθονη αγωνία, καθώς και μια ένταση από τον Τζον Άιρλαντ και καταφέρνει να διατηρήσει την πλοκή με μια ιστορία αμνησίας».

Παραπομπές
----------

1. ↑  www.imdb.com/title/tt0038965/. Ανακτήθηκε στις 9  Απριλίου 2016.
2. 1 2 3 4 5 6 7  www.cinematografo.it/cinedatabase/film/il-bandito-senza-nome/5711/. Ανακτήθηκε στις 9  Απριλίου 2016.
3. 1 2 3 4 5 6 7 8 9  (Τσεχικά) *Česko-Slovenská filmová databáze*. 2001.
4. 1 2 3 4 5 6 7  www.imdb.com/title/tt0038965/fullcredits. Ανακτήθηκε στις 9  Απριλίου 2016.
5. ↑  Aubrey Solomon, *Twentieth Century-Fox: A Corporate and Financial History* Rowman & Littlefield, 2002 p 221
6. ↑  Crowther, Bosley. *The New York Times*, film review, "The Screen; 'Somewhere in the Night,' a Fox Melodrama Introducing Nancy Guild Opposite John Hodiak, Is New Attraction at the Roxy", June 13, 1946. Accessed: July 9, 2013.
7. ↑  Schwartz, Dennis Αρχειοθετήθηκε 2018-07-02 στο Wayback Machine.. *Ozus' World Movie Reviews*, film review, June 3, 2000. Accessed: July 9, 2013.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κάπου μες στη νύχτα** |

* *Κάπου μες στη νύχτα*   στην IMDb
* *Κάπου μες στη νύχτα* στο AllMovie
* Το τρέιλερ της ταινίας *Κάπου μες στη νύχτα* στο YouTube
* *Somewhere in the Night* information site and DVD review at DVD Beaver (includes images)

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |